open-index/open-wikipedia-markdown huggingface dataset:
Calvary Schools of Holland

**Calvary Schools of Holland** (**CSH**, tidligere kjent som **Calvary Baptist Schools**) er en privat kristen skole som ligger i Holland, Michigan, USA.  CSH har tradisjonelt vært tilknyttet den nærliggende Calvary Baptist Church (en baptistmenighet i lokalområdet), og utdanner elever i alderen av fire år helt opp gjennom 12. klasse på to lokaler. Skolen er akkreditert av Den internasjonale forening av kristne skoler (engelsk: “Association of Christian Schools International” eller “ACSI”) samt Den nordsentrale foreningen av høyskoler og skolers Kommisjon for akkreditering og skoleforbedring (engelsk: “North Central Association Commission on Accreditation and School Improvement”).

## Formål
CSH har offisielt forpliktet seg til å bygge kristen karakter og å utvikle tjenende lederskap i sine elever innenfor rammen av en god utdannelse.

## Finansiering
CSH mottar 85% av sin finansiering fra studieavgifter og 15% fra donasjoner, enkeltpersoner, stiftelser, bedrifter, og kirker. Selv on skolen opprettholder sin status som skattefri ideell organisasjon med hensyn til Michigans inkorporeringslover gjennom sin tilknytning til Calvary Baptist Church, opererer den under sitt eget styre. Skolen har en sterk balanse, med mer enn én million dollar i gjeldfrie bygninger og eiendom.

## PowerPlus
CSH sender ut ukelig flere elevlag som er inndelt etter kjønn hvor hver gruppe er tildelt flere voksne ledere. Disse lag går under navnet “PowerPlus.” PowerPlus programmet er en tjenestepedagogisk-or erfaringsbasert form for utdanning der elevene lærer gjennom en syklus av handling og refleksjon som mens de lærer å anvende deres gaver for å løse problemer i deres nærområde. Samtidig blir de oppfordret til å reflektere på sine erfaringer slik at de kan oppnå en dypere forståelse av deres samfunn, deres ferdigheter og deres selv. Det er en interaktiv karakter-byggende program som tar elever i 6. – 12. trinn ut av klasserommet og stiller dem ansikt-til-ansikt med tjenestebehov i deres lokalsamfunn. Dette program vant ACSI premien for eksemplarisk skoleprogram for skoleåret 2004-2005.

## Lokaler
CSH bygget i 2008 en ny campus for elever i 6.-12. trinn i tillegg til den gamle lokalen der grunnskoleavdelingen fremdeles opererer. Utvidelsen var nødvendig fordi det gamle campusen var ikke lenger stor nok for den økende elevbefolkningen.

## Lederskap
Den nåværende rektor er Kirk Zylstra, og skolens administrator er Kevin Alderink.

## Referanser


## Eksterne lenker
* 
* Calvary Baptist Church webside
* Association of Christian Schools International webside
Ski-VM 2011 – Hopp normalbakke kvinner

**Hopp normalbakke for kvinner** under Ski-VM 2011 ble arrangert i Oslo den 25. februar 2011. Det ble hoppet i Midtstubakken. Det var 43 deltakere i øvelsen, der østerrikske Daniela Iraschko vant foran italienske Elena Runggaldier og franske Coline Mattel.

Regjerende mester var Lindsey Van, USA som var den første verdensmester i hopp for kvinner etter seieren i Liberec i Tsjekkia i 2009. Det gikk ikke like bra denne gangen. Hun kom ikke til finaleomgangen og ble bare nr 34. 

## Resultater

 NC = Ikke kvalifisert for 2. hoppomgang.

## Eksterne lenker
*  Offisiell resultatliste fra FIS
*  Nyhetsside for VM normalbakke, kvinner i Midtstubakken på LadiesSkiJumping.com
Fezzan

**Fezzan**, arabisk فزان, er et ørkenområde midt i Sahara. Det ligger i den sørvestlige delen av Libya. Området grenser opp til Algeries store østlige sandørken i vest, til Niger og Tsjad i sør og til Libyas kystsone Tripolitania i nord. I øst finnes den store libyske ørken. Fezzan er omtrent  km² stort.

Til tross for at den største delen av området er ufruktbar ørken lever over  mennesker her. Befolkningen i Fezzan består både av arabere og innvandrede fra landene sør for Sahara. 

Den største og egentlig eneste byen er Sabha. Den er i dag et knutepunkt for transporter mellom Tunisia og Libya i nord gjennom ørkenen til landene sørover.

Historisk var Fezzan en av de tre provinsene i Det osmanske riket som senere ble den italienske kolonien Libya. De andre provinsene var Tripolitania og Kyrenaika.
Operasjon Atalanta

**Operasjon Atalanta**, formelt **European Union Naval Force Somalia, EUNAVFOR**, er en EU-ledet sjømilitær operasjon for å sikre at skip fra Verdens matvareprogram kan levere forsyninger av livsnødvendigheter til Somalia, for bekjempelse av sjørøveri i farvannene utenfor Afrikas horn og for overvåkning av fiskeriene utenfor kysten av Somalia. Operasjonen er hjemlet i Sikkerhetsrådets resolusjoner nummer 1814, 1816, 1838 og 1846 fra 2008, resolusjon 1918 av 2009, resolusjon 1950 av 2010 og resolusjon 1976 av 2011. 

Norge har bidratt med KNM «Fridtjof Nansen» til operasjonen.

## Referanser


## Eksterne lenker
* European Union Naval Force Somalia – Operation Atalanta
* Maritime Security Centre – Horn of Africa
Operation Baltic Accession

**Operation Baltic Accession** (Baltic Air Policing) var en NATO-operasjon for patruljering av Estlands, Latvias og Litauens luftrom i tiden fra landenes inntreden i NATO i 2004 og til landene selv var i stand til å ivareta suverenitetshevdelse av sine luftgrenser. 

Det norske Luftforsvaret bidro til operasjonen med F-16 kampfly basert ved byen Siauliai i Litauen. I tillegg opererte norsk personell fra 2004 til 2005 en bakkebasert luftkontrollenhet ved Kaunas.

## Referanser
Tidsskrift for velferdsforskning

***Tidsskrift for velferdsforskning*** er et norsk vitenskapelig tidsskrift som publiserer artikler, bokmeldinger og debattinnlegg om velferdsstaten i historisk og komparativt perspektiv, sosiale problemer, levekår og livskvalitet, trygd, helse og sosiale tjenester. Publikasjonen har utkommet siden 1998 med fire utgaver årlig. Redaktør er Egil Kjerstad.

## Referanser
Tidsskrift for teologi og kirke

***Tidsskrift for teologi og kirke*** var et norsk teologisk forskningstidskrift. Fra 2012 ble det slått sammen med *Norsk teologisk tidsskrift* til *[[Teologisk tidsskrift]]*. Redaksjonen var tilknyttet Menighetsfakultetet i Oslo og artiklene omhandler både teologiske spørsmål og kirkelig praksis. 

Tidsskriftet har faste spalter som omhandler misjon,  og økumenikk, kirke og samfunn, praktisk teologi og bokanmeldelser. Tidsskriftet mottok støtte fra Norges forskningsråd. Siste redaktør for tidsskriftet var professor Peder Gravem. Redaksjonsmedlemmer er i tillegg til redaktøren var Oskar Skarsaune, Karl Olav Sandnes samt egne redaktører for revyartikler. Tidsskriftets målgruppe er prester, teologer, teologistudenter og kristendomslærere.
Tidsskrift for ungdomsforskning

***Tidsskrift for ungdomsforskning*** er et norsk vitenskapelig tidsskrift. Tidsskriftet har som målgruppe både forskere og personer som jobber med ungdomsrelaterte spørsmål. 

Redaktør er Viggo Vestel fra NOVA, og redaksjonen er sammensatt av Mira Aaboen Sletten (NOVA), Patrick Lie Andersen (NOVA), Kristinn Hegna (UiO) og Gry Paulgaard (Universitetet i Tromsø).
Ernest Payne

**Ernest «Ernie» Payne** (født 23. desember 1884 i Worcester, død 10. september 1961) var en britisk syklist som deltok i de olympiske leker 1908 i London.

Payne ble olympisk mester i sykling under OL 1908 i London. Han var med på det britiske laget som vant 4000 meter lagkonkurranse foran Tyskland og Canada. De andre på laget var Leon Meredith, Benjamin Jones og Clarence Kingsbury.

## OL-medaljer
*  1908  London - **Gull** sykling, 4000 meter lag  Storbritannia

## Eksterne lenker
*
Terje Leonardsen

**Terje Leonardsen** (født 23. desember 1976) er en norsk fotballspiller som spiller for Donn.

Han startet karrieren i Tveit IL og spilte også i Flint før han gikk til Start før 1996-sesongen, da Start rykket ned fra Eliteserien. Etter tre år i 1. divisjon rykket Start opp i 1999 da Leonardsen scoret det avgjørende målet tre minutter på overtid i kvalik-kampen mot Strømsgodset. I comebacksesongen i Eliteserien 2000 scoret han 7 mål, til tross for at han på sommeren ble rammet av TWAR.

Etter Start har han spilt i Sandefjord, Tveit og Donn.

## Referanser


## Eksterne lenker
*
Tidsskrift for strafferett

***Tidsskrift for strafferett*** er et norsk juridisk forskningsstidsskrift. Tidsskriftet inneholder fagartikler om norsk strafferett samt rettspraksis og avgjørelser fra Justisdepartementets lovavdeling, Økokrim, Riksadvokaten samt internasjonal utvikling innen menneskerettigheter som har innflytelse på norsk strafferett. 

Tidsskriftets hovedredaktør er professor Ulf Stridbeck. Redaksjonskomiteen er sammensatt av førstestatsadvokat Runar Torgersen, professor Jon Petter Rui, advokat Cecilie Schjatvet, Økokrim-sjef Trond Eirik Schea, stipendiat Katrine Hames, lovrådgiver Sarah Rytterager og konstituert lagdommer Børre W. Lyngstad.

## Referanser
Ingvill Marit Buen Garnås

**Ingvill Marit Buen Garnås** (født 1973) er en norsk kveder fra Hjartdal i Telemark.

Hun vant landskappleiken i kveding (vokal klasse A) i 1999 og 2003 og 2013. Sammen med Jon Anders Halvorsen ble hun nominert til Folkelarmprisen 2005 i klassene solo og dokumentasjon for albumet *Gåtesong*. For albumet *Salme, segn og solbøn*, som hun ga ut sammen med broren Per Anders Buen Garnås i 2010, fikk hun Folkelarmprisen i klassen solo. Albumet ble også nominert til Spellemannprisen 2010 i klassen folkemusikk/gammaldans.

Hun er datter til kvederen Agnes Buen Garnås og søster til folkemusikerne Per Anders og Jon Elling Buen Garnås.

## Diskografi
* *På Grønalihei* (Nyrenning 2003), 
* *Gåtesong* (Etnisk musikklubb 2005) med Jon Anders Halvorsen
* *Salme, segn og solbøn* (Ta:lik 2010) med Per Anders Buen Garnås

## Referanser


## Eksterne lenker
* 
*
Acrotona

***Acrotona*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Den ble tidligere regnet som en undergruppe av den store slekten *[[Atheta]]*. Det er beskrevet ca. 120 arter, ni av dem er funnet i Norge.

## Utseende
Nokså små (2-5 millimeter), forholdsvis korte og kompakte, brunlige eller svarte kortvinger. Framføttene har fire ledd, mellom- og bakføttene fem.
 
## Levevis
Som andre kortvinger er de rovdyr som lever av andre små leddyr. I likhet med mange andre småkortvinger kan de finnes på skogbunnen.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Athetini Casey, 1910
******* Slekten *Acrotona* Thomson, 1859
******** *[[Acrotona exigua]]* (Erichson, 1837)
******** *[[Acrotona sylvicola]]* (Kraatz, 1856)
******** *[[Acrotona pygmaea]]* (Gravenhorst, 1802)
******** *[[Acrotona convergens]]* (Strand, 1958)
******** *[[Acrotona obfuscata]]* (Gravenhorst, 1802)
******** *[[Acrotona muscorum]]* (Brisout de Barneville, 1860)
******** *[[Acrotona aterrima]]* (Gravenhorst, 1802)
******** *[[Acrotona pusilla]]* (Brundin, 1952)
******** *[[Acrotona parvula]]* (Mannerheim, 1830)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* *Acrotona* på Tree of life: http://tolweb.org/Acrotona/
Antonina Ordina

**Antonina Ordina** (russisk: Антонина Ордина; født 1962) er en svensk tidligere langrennsløper som konkurrerte i perioden 1984 til 2002. Hun representerte først Sovjetunionen, men ble svensk statsborger i 1994. Hun var med på Sovjetunionens lag som vant 4 x 5&nbsp;km stafett under Ski-VM 1987 i Oberstdorf, og vant bronse på 4 x 5&nbsp;km stafett og 30&nbsp;km for Sverige under Ski-VM 1995 i Thunder Bay.

Ordina deltok for Sverige under Vinter-OL 1994 på Lillehammer med 7.-plass på 15&nbsp;km som beste resultat, og under Vinter-OL 1998 i Nagano med 11.-plass på 30&nbsp;km som bestenotering.

## Referanser


## Eksterne lenker
* 
*
Max Götze

**Max Götze** (født 13. oktober 1880 i Berlin, død 29. oktober 1944) var en tysk syklist som deltok i de olympiske leker 1908 i London, han deltok også under Ekstralekene 1906 i Athen.

Götze vant en olympisk sølvmedalje i sykling under OL 1908 i London. Han var med på det tyske laget som kom på andreplass på 4000 meter lagkonkurranse bak Storbritannia. De andre på laget var Karl Neumer, Hermann Martens og Richard Katzer.

## OL-medaljer
*  1908  London - Sølv i sykling, 4000 meter lag  Tyskland 
* ( 1906  Athen - Sølv i sykling, tandem  Tyskland)

## Referanser


## Eksterne lenker
*
John Reid (offiser)

**John Reid** (født 13. februar 1721, død  6. februar 1807), også kjent som **John Robertson**, var en britisk general i hæren. John Reid ble utdannet ved Edinburgh University. Reid var også en dyktig fløyte-spiller og en musikalsk komponist. Reid tjente sammen med sitt regiment i Flandern fra 1747 til 1748, og han tok del i forsvaret av byen Bergen op Zoom i den nederlandske provinsen Noord-Brabant. Da freden ble erklært i  1748 ble regimentet hans redusert. Reid var på denne tiden kaptein-løytnant. 

Reid ble utnevnt til kaptein 3. juni 1752. Han var med under den britiske beleiringen av Havannah, som varte i to måneder, og kostet hans bataljon store tap på grunn av sykdom. I oktober 1763 reiste han til den britiske delen av Nord-Amerika. I 1764 var Reid nestkommanderende i en ekspedisjon som reiste inn i det som i dag er De forente stater.

## Referanser
RU

**RU**, **Ru**, **rU** og **ru** kan bety:

## RU

* Forkortelse for Rød Ungdom
* Forkortelse for Rana Utviklingsselskap

## Ru

* Kjemisk symbol for grunnstoffet ruthenium (atomnr. 44)

## rU

## ru
John Lawrence (politisk aktivist)

**John Gordon Michael Lawrence** (født 29. september 1915 i Sandhurst, Berkshire, død 14. november 2002) var en ledende politisk aktivist i en rekke grupper i Storbritannia.

Lawrence den britiske hæren i en alder av fjorten år, før de oppdaget hans dyktighet som musiker. Han forlot hæren, og turnerte landet under den store depresjonen på 1930-tallet. I denne perioden ble han vekket til lidelsene til flere millioner av fattige britiske arbeidere rundt om i landet, og han sluttet seg til de arbeidslediges arbeiderbevegelse.

I 1937 ble han medlem av Communist Party of Great Britain (CPGB). Hans motstand mot Molotov–Ribbentrop-pakten mellom Adolf Hitler og Josef Stalin førte til at han forlot det britiske kommunistpartiet for i stedet bli med i det trotskistiske Revolutionary Workers League i 1939. Lawrence ble også medlem av Socialist Workers Party (SWP) i USA, og han begynte å jobbe for det amerikanske SWP og han ble denne gruppens internasjonale representant i Storbritannia. Han hjalp til med å organisere diverse trotskistiske grupper i rekke av det revolusjonære kommunistpartiet.

## Referanser
Jimmy Reid

**Jimmy Reid** (født 9. juli 1932 i Govan i Glasgow i Skottland, død 10. august 2010) var en skotsk fagforeningsaktivist, politiker og journalist i Glasgow. Han var rektor ved University of Glasgow, og senere ble han journalist og programleder. 

Han stod til valg som medlem av kommunistpartiet i Storbritannia i East Dunbartonshire ved valget i 1970. Ved det neste valget, i 1974, stod Reid til valget for kommunistpartiet i distriktet Central Dunbartonshire, som ble dominert av byen Clydebank. Han stilte til valget mot den sittende Labour Party-medlem Hugh McCartney. Han fikk 18% av stemmene, noe som var det beste resultatet for en kandidat for det kommunistiske partiet i Storbritannia.

Reid forlot kommunistpartiet rundt 1975. I stedet ble han medlem av Labour Party. Han var Labours kandidat i det østlige Dundee ved valget i 1979, men han tapte til fordel for Gordon Wilson som var leder for Scottish National Party (SNP). Under den britiske gruvearbeiderstreiken i 1984-1985 var Reid sterkt kritisk til streiken og dets leder Arthur Scargill. Reids holdning førte til at han selv kom under sterk kritikk fra mange tidligere støttespillere innenfor arbeiderbevegelsen.

Den 10. august 2010, døde Reid mens han var innlagt på Inverclyde Royal Hospital i en alder av 78 år. Reid hadde lidd av hjerneblødning tidligere denne uken, og han hadde dårlig helse i flere år. Han ble begraved ved Govan Old Parish Church, den 19. august 2010. Han etterlot seg ved sin død, sin kone Joan, deres tre døtre og tre barnebarn.

## Referanser
Cecilhola

**Cecilhola** er en sjøgrotte som går inn i den sørlige delen av Kapp Ingrid, på vestkysten av Peter I Øy. Grotten ble oppdaget og navngitt i januar 1927 av en norsk ekspedisjon under ledelse av Eyvind Tofte i «Odd I». Tofte og andreoffiseren rodde inn i grotten under et mislykket forsøk på å komme i land på øya.

## Referanser
Johann Ernst Bach I

**Johann Ernst Bach** (1683–1739) var en tysk organist i musikerfamilien Bach og sønn av Johann Christoph Bach den eldre – tvillingbror av  Johann Sebastian Bachs far, Johann Ambrosius Bach.

I likhet med fetteren Johan Sebastian gikk Johann Ernst på Ohrdruf Lyzeum. Fra april 1701 var han i Hamburg et halvt år for å studere orgel. 

Johann Ernst vikarierte da Johann Sebastian reiste fra Arnstadt til Lübeck for å høre den berømte organisten i Marienkirche, Buxtehude, og ble i 1707 utnevnt som Johann Sebastians etterfølger som organist i Arnstadt.

## Referanser




## Kilder
*
*
KV9

**Gravstedet KV9** som befinner seg i Kongenes dal nær dagens Luxor i Egypt, var opprinnelig bygget for faraoen Ramses V.  Han ble gravlagt her, men hans onkel Ramses VI brukte seinere gravstedet som sitt eget.

Layouten er typisk for det 20. dynasti &ndash; perioden til  Det nye rike i Egypt &ndash; og er mye enklere enn Ramses IIIs gravsted (KV11).

## Litteratur
* Reeves, N & Wilkinson, R.H. The Complete Valley of the Kings, 1996, Thames and Hudson, London.
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* 
* Theben kartprosjekt: KV9 - Innbefatter beskrivelse, bilder og plantegninger over gravstedet (engelsk)
Highland cattle

**Highland cattle** eller **skotsk høylandsfe** (skotsk-gælisk: *Bò Ghàidhealach*; skotsk: *Heilan coo*) er en tamferase fra Skottland. Rasen ales opp som kjøttfe, og er kjennetegnet av lange horn og lang, bølgete pels. Fargen kan være svart, brindle, rød, gul eller blakk.

Rasen ble utviklet på det skotske høylandet og Hebridene. Det har vært registrert stambok (engelsk: *Herdsbook*) siden 1885, men registrerte avlstavler går tilbake til 1700-tallet. (Avlsdyr har i løpet av 1900-tallet blitt eksportert til store deler av verden, særlig Australia og Nord-Amerika.

Høylandsfe er en hardfør rase, tilpasset de barske forholdene nordvest i Skottland med vill natur og mye vind og regn. De eter planter som mange andre kvegraser unngår. Kjøttet er noe magrere enn hos andre kvegraser, ettersom Highland cattle får mesteparten av isolasjonen den trenger mot kulde fra den tykke pelsen, og ikke trenger å bygge opp så mye underhudsfett. Pelsen gjør den også godt tilpasningsdyktig til nordlige klimaforhold. Oksene kan veie opp til 800&nbsp;kg og kuene opp til 500&nbsp;kg. Deres melk har generelt meget høyt melkefett, og deres kjøtt er ansett av høy kvalitet, blant annet ved at det har lavt med kolesterol.

## Historie
Arten ble utviklet på det skotske høylandet og de vestlige øyene Ytre Hebridene fra to arter nå utdødde krøtterraser, det ene opprinnelig svart og den andre rødhåret. Dette opprinnelige kveget hadde blitt fraktet med til De britiske øyer av neolittiske innvandrerne (bondesteinalderen). Den moderne arten har historie om kan spores tilbake til minst 500-tallet e.Kr., men de første skriftlige sporene er datert til 1100-tallet. Selv om det har eksistert flere pelsfarger siden slutten av 1800-tallet, er de fleste forårsaket av allel (genvariant) i *MC1R*-genet (E locus) og *PMEL-* eller *SILV-* genet (D locus). Siden tidlig på 1900-tallet har avlsdyr blitt eksportert til andre deler av verden, særlig Australia og Nord-Amerika. De første dyrene kom til Norge i 1995 og det er i dag registrert rundt 2000 dyr av denne rasen i Norge.

Det var to adskilte typer høylandskrøtter som først ble beskrevet i 1885 i *Herdsbook* (registrering av høylandskrøtter). Den ene var West Highland, eller *Kyloe*, som hadde opprinnelse fra de ytre øyene med tøffere forhold. Disse krøtterne tenderte til å ha svart pels mer ofte, og var smalere med lengre hår grunnet deres krevende miljø. Den andre typen var fra innlandet og tenderte til å være større ettersom deres for ga mer næring. Disse hadde en rekke fargesjatteringer, men oftest gråbrunt eller rødt. Imidlertid har disse artene blitt kryssavlet i en slik grad at det finnes ikke lenger noen adskilt forskjell i den moderne skotske krøttertypen.

## Referanser


## Eksterne lenker
* 
* Highland Cattle Society
* Dyrene våre, beskrivelse og mange bilder
Natalja Iljina

**Natalja Nikolajevna Iljina** (; født 3. juni 1985) er en russisk langrennsløper. Hun ble født i Tsjeboksary, der hun også bor i dag.

På nasjonalt nivå har hun sølv på sprint i 2008 og bronse i 2010. Hun vant gull på 30&nbsp;km fellesstart i 2010. Også i 2011 fikk hun bronse på sprinten.

I 2005 ble hun juniorverdensmester på 5&nbsp;km i Rovaniemi. Hun debuterte i verdenscupen 22. januar 2006 Oberstdorf.

I 2009 vant hun sprinten under Universiaden i Kina.

## Referanser


## Eksterne lenker
*
Johann Augustin Kobelius

**Johann Augustin Kobelius** (1674–1731) var en tysk komponist og kapellmester ved fyrstehoffet i Weißenfels. 

## Liv og virke
Far til Kobelius, pastoren August Kobelius, var en innflytter fra Landshut. Moren var datter av  (død 1683), som var organist i Weißenfels og som ga Kobelius den første musikkundervisningen. Senere studerte Kobelius hos Johann Christian Schieferdecker og komposisjon hos Johann Philipp Krieger da han var kapellmester ved hoffet i Weißenfels. I studietiden foretok Kobelius lange reiser som førte ham helt til Venezia. I 1702 fikk han stillingen som organist ved St. Jacobi i Sangerhausen i konkurranse med den 17 år gamle Johann Sebastian Bach. Byrådet gikk inn for Bach, men hertug Johann Georg av Sachsen-Weißenfels overstyrte og tilbød Kobelius posten.

Kobelius fikk i 1703 ansvar for byens kormusikk, og ble i 1713 leder av det nybygde trefoldighetskapellet i Sangerhausen. I 1725 ble han utnevnt til *Landrentmeister* (omtrent «kommunekasserer»).

Kobelius var den siste i en rekke hoffkomponister som bidro til at Weißenfels ry som operasentrum. Forgjengerne var Reinhard Keiser, Johann David Heinichen og Johann Krieger.

Av Kobelius' komposisjoner er bare solokantaten *Ich fürchte keinen Tod auf Erden* bevart (i en avskrift datert 1725). Kantaten ble første gang oppført i nyere tid i 2010.

## Sceneverk (operaer)
Kobelius komponerte et stort antall tyske operaer.

(første påviselige oppføring i Weißenfels om ikke annet er angitt)

* Serenata ... in einer Tafel-Musik (1696) 
* Der unschuldig verdammte Heinrich, Fürst von Wallis (1715) 
* Der Irrgarten der Liebe oder Livia und Cleander (176) 
* Die gerettete Unschuld oder Ali und Sefira (1717) 
* Der glückliche Betrug oder Clythia und Orestes (1717); zweifelhaft 
* Der durchlauchtige Bauer und die Zigeunerin (1718 Wolfenbüttel); som *Die erhabene Tugend, oder Bozena* (1725) 
* Die bewährte und wohl belohnte Treue oder Cloelia und Pythias (1718) 
* Das doppelte Glück getreuer Liebe zwischen Fernando und Bellamira (1719) 
* Die zwar gedrückte, doch wieder erquickte Liebe oder Amine und Sefi (1719) 
* Don Carlos und Sidonia (1719) 
* Die vom Himmel geschützte Unschuld und Tugend oder Bellerophon (1720) 
* Damoetas und Euphrasia (1720 Sangerhausen; wahrscheinlich von Kobelius) 
* Das durch beständige Liebe mit Persien glücklich verknüpfte Numidien, oder Achmed und Almeide (1721) 
* Die triumphierende Liebe (1723) 
* Der Triumph der Treue, oder Bellinde (1724) 
* Das triumphierende Glück, oder Augustus und Livia (1727) 
* Selimone und Cloridan (1727) 
* Die getreue Schäferin Doris (1728) 
* Marcus Antonius und Cleopatra (1728) 
* Ismene und Menelaos (1728) 
* Meleager und Atalanta (1729) 
* Paris und Oenone (1729) 
* Theseus und Helena (1729)

## Referanser
Walter Andrews

**Walter Andrews** (født 8. februar 1881, død april 1954) var en canadisk syklist som deltok i de olympiske leker 1908 i London.

Andrews vant en olympisk bronsemedalje i sykling under OL 1908 i London. Han var med på det canadiske laget som kom på tredjeplass på 4000 meter bak Strbritannia og Tyskland. De andre på laget var William Morton, Fred McCarthy og William Anderson.

## OL-medaljer
*  1908  London - Sølv i sykling, 4000 meter lag  Canada

## Eksterne lenker
*
Augustin Reinhard Stricker

**Augustin Reinhard Stricker** (ca. 1680 – 1718/1719? i Heidelberg) var en tysk kantate- og operakomponist, og Bachs forgjenger som kapellmester ved fyrstehoffet i Köthen.

Da kong Fredrik I av Preussens berlinske hoffkapell ble oppløst i 1713, flyttet en del av musikerne straks over til fyrst Leopold av Anhalt-Köthens koff i Köthen. Stricker fulgte etter i 1714 og ble den første kapellmesteren ved det nyopprettede hoffkapellet. I 1715 publiserte han et bind med verdslige kantater. Han forlot Anhalt  i 1717, samme år som Johann Sebastian Bach underskrev kontrakten som hans etterfølger.

## Verk
* *Sieg der Schönheit über die Helden* (opera, tekst av Besser).  Berlin 1706
* *Alexanders und Roxanen Heyrath* (opera, tekst av Besser).  Berlin 1708
* *Opera Prima. Erster Theil, bestehend in 6 Italienischen Cantaten à voce sola, worzu Violino oder Hautbois Solo accompagniret. Componiret von Augustino Reinhardo Stricker, HochFürstl. Anhaltscher Capell-Meister.*  Cöthen: Anton Löffler 1715
* *Crudeltà consuma amore* (Pasticcio). Neuburg 1717
* *L'amicizia in terzo overo il Dionigio* (Pasticcio). Neuburg 1718
* Av instrumentalverk er også en concerto og fire sonater kjent.

## Litteratur
* G. M. Grohs: *August Reinhold Stricker, Hofkapellmeister vor J. S. Bach: Neue Erkenntnisse im Umfeld Bachs in Köthen*, in: *Concerto* 20 (2003), 26-30
* Hans-Joachim Schulze: *Von Weimar nach Köthen – Risiken und Chancen eines Amtswechsels*, i: *Cöthener Bach-Hefte* 11 (2003), 9-27
* MGG XVI (2006), 173-174

## Referanser


## Eksterne lenker
*
Annie Powell

**Annie Powell** (født september 1906, død 29. august 1986) var en kommunistisk politiker fra Wales. Hun ble nevnt som Storbritannias første kommunistiske borgermester, men Finlay Hart i Clydebank og Joe Vaughan i Stepney var før henne i en slik posisjon.

Powell var en lærer som i førti år var aktiv i lærernes fagforening. Hun var ikke bare walisisktalende, men underviste også i walisisk. Hun gikk inn i politikken i sin fødeby Rhondda i det sørlige Wales, et sted hvor Det britiske kommunistpartiet sto sterkt. Hun ble valgt til borgermester i 1979. Hun døde i fødebyen i 1986, 79 år gammel.

## Referanser


## Eksterne lenker
* «Annie Powell», biografi av Graham Stevenson
* «A Profile of Annie Powell», biografi hos Det walisiske kommunistpartiet
Daniel McDonald-Lowey

**Daniel McDonald Lowey** (født 28. oktober 1878, død 1951 i Liverpool) var en britisk tautrekker som deltok i De olympiske leker i 1908 i London.
 
Lowey vant en olympisk sølvmedalje i tautrekking under Sommer-OL i 1908 i London. Han var med på det britiske laget *Liverpool Police* som kom på andreplass i tautrekkingskonkurransen. De vant over Sverige i semifinalen men tapte finalen til *[[City of London Police]]*. Det var fem lag som deltok, alle medaljene ble vunnet av britiske lag.

## OL-medaljer
*  1908  London -  Sølv i tautrekking  Storbritannia.

## Eksterne lenker
*
KV11

**Gravstedet KV11** som befinner seg i hoveddalen i Kongenes dal nær dagens Luxor i Egypt, er gravstedet til faraoen Ramses III. Byggingen av gravstedet ble startet av Setnakhte, men det ble forlatt da den kom inn i det tidligere gravstedet til Amenmesse (KV10) som fantes fra før. Setnakhte var begravet i KV14. Byggingen av gravstedet KV11 startet på nytt og utvidet og i en annen akse for Ramses III.

Graven har vært åpen siden oldtiden, og har vært kjent under forskjellige navn som *Bruces grav* (etter James Bruce som var inn i graven i 1768) og *Harpespilleres grav* (på grunn av malerier av to blinde harpespillere i graven).

## Dekorasjon
Den 188 meter lange graven er praktfullt dekorert.

Den andre korridoren er dekorert med *[[Litani til Ra]]*. Ved enden av denne korridoren skifter aksen retning. Den tredje korridor er dekorert med *[[Portboken]]* og *[[Amduat]]boken*, og leder over en rituell sjakt, og så inn i et rom med fire søyler. Dette rommet er igjen dekorert med *Portboken*. En fjerde korridor (dekorert med scener fra åpningen av munnen-seremonien og leder inn i vestibyle, med scener fra *[[Den egyptiske dødeboken|Dødeboken]]*, og så inn i det virkelige gravkammeret.

Gravkammeret er en hall med åtte pilarer hvor det stod en rød kvartsitt sarkofag (som nå er i Louvre). Dette kammeret er dekorert med *Portboken*, guddommelige scener og *[[Jordboken]].* Bortenfor dette er det videre et sett av annekser, dekorert av *Portboken.*

## Referanser


## Litteratur
* Reeves, N.; Wilkinson, R.H. (1996): *The Complete Valley of the Kings*, London: Thames and Hudson.
* Siliotti, A. (1996): *Guide to the Valley of the Kings and to the Theban Necropolises and Temples*, Kairo: A.A. Gaddis.

## Eksterne lenker
* 
* Teben kartprosjekt: KV11 - Innbefatter beskrivelse, bilder og plantegninger over gravstedet (engelsk)
Heinrich Eddelien

**Matthias Heinrich Elias Eddelien** (født 22. januar 1802 i Greifswald, død 24. desember 1852 i  Mecklenburg-Schwerin) var en dansk historiemaler av tysk herkomst. 

Eddelien ankom som ung til København, ble tatt opp på Kunstakademiet i 1821 og studerte blant annet under Eckersberg. Han vant akademiets store gullmedalje i 1837 og var i perioden 1839&ndash;1843 på studiereise i Italia og Tyskland. 

Eddelien malte portretter, alterstykker og dekorasjonsmalerier, blant annet det pompeianske gemakk i Christian VIIIs palé på Amalienborg.

Hans hovedverk er utsmykkingen av Christian IVs Kapell i Roskilde domkirke. Det anstrengende arbeidet her forverret imidlertid en allerede begynnende lammelse i høyre arm og han døde på et kuropphold i Bad Stuer i Mecklenburg.

## Referanser


## Eksterne lenker
* 
* 
* Vægmalerier i Christian IVs gravkapel – Nationalmuseet
Unni Boksasp

**Unni Boksasp** (født 1972) er en norsk sanger og komponist innen norsk folkemusikk fra Tingvoll på Nordmøre. Hun har utdanning fra blant annet Kungeliga Musikhögskolan i Stockholm og fra Høgskolen i Telemark, Rauland i 2007. Samme år ga hun ut soloalbumet *Songar frå Havdal* med musikk av Magnhild Almhjell.

Unni Boksasp Ensemble ga i mai 2010 ut albumet *Keramello* som vant Folkelarmprisen 2010 i klassen tradisjonelt samspill og Spellemannprisen 2010 i klassen folkemusikk/gammaldans. Som solist har hun vunnet Landskappleiken i vokal klasse A to ganger: i 2010 og 2011. Gruppa "Brann i blått", som Boksasp er medlem i, kom på 3. plass i klassen Open Klasse under Landskappleiken 2015.

Boksasp ble kåret til Solprins under Solfesten på Rjukan i 2017.

## Medlemmer Unni Boksasp Ensemble
* Unni Boksasp: vokal, zitter
* Jorun Marie Kvernberg: fele, hardingfele, vokal
* Olav Luksengård Mjelva: fele, hardingfele, oktavfele, vokal
* : kontrabass, vokal
* Trygve Brøske: trøorgel, vokal
* : perkusjon

## Diskografi
* *Enno så segla ho Magnhild - Tradisjonelle barnesongar frå Nordmøre*, ilag med Gro Kjelleberg Solli og Torgeir Leivdal - 2002
* *Songar frå Havdal*, Unni Boksasp - 2007
* *Keramello*, Unni Boksasp Ensemble - 2010
* *Tolv dagar i jolo*, gjesteartist med Åsmund Nordstoga - 2011
* *Jul inni fjorda - Vestlandsspellmann*, Unni Boksasp Ensemble - 2012
* *Kvite fuglar*, Unni Boksasp Ensemble - 2013
* *Syngjaren*, Folkemusikk frå Møre og Romsdal - 2016
* *Fem små ord*, Unni Boksasp Ensemble - 2016
* *Julgjæta*, Unni Boksasp Ensemble - 2016

## Referanser


## Eksterne lenker
* 

__NOTOC__
Joan Winch

**Ruth Joan Winch** (født 25. august 1870, død 9. januar 1952) var en britisk tennisspiller som deltok i de olympiske leker i 1908 i London.

Winch vant en olympisk bronsemedalje tennis under OL i 1908 i London. Hun kom på tredjeplass i doubleturneringen utendørs for damer bak sine landsmenn Dorothea Chambers og Penelope Boothby.

## OL-medaljer
*  1908  London - Bronse i tennis, single damer utendørs  Storbritannia

## Eksterne lenker
*
Kirjat-Jearim

**Kirjat-Jearim** (hebraisk: , tolket i betydningen «skogenes by»; gresk: Καριαθιαριμ; latin: *Cariathiarim*) var en by i Israels land som er nevnt 17 ganger i den hebraiske Bibelen. Den har også blitt referert til *Kirjat-Ba'al*, *Ba'ala* og *Ba'ale-Judea*. Stedet lå på grensen mellom Judea og Benjamin. Kirkehistorikeren Eusebius av Cæsarea har skrevet at byen var lokalisert rundt 15&nbsp;km fra Jerusalem på veg til Lydda. Stedet har blitt identifisert med dagens Kiryat Ye'arim.

## Referanser i Bibelen
Kirjat-Jearim var nevnt en hevittisk by, og ble knyttet til gibeonittene. Stedet var et viktig landemerke for å identifisere grensen mellom Judas stamme og Benjamins stamme. Det er også nevnt som stedet hvor Paktens ark kan ha blitt flyttet til etter å ha vært i Bet-Sjemesj (Beit Shemesh). Etter rundt 60 år ble arken flyttet til Jerusalem og plassert i telt utenfor palasset til kong David.

## Fra Baal til Jahve
Grunnet de tidlige navnene *Kirjat-Ba'al*, *Ba'ala* og *Ba'ale-Judea*, som er en åpenbar henvisning til den eldre kanaanittiske guden Baal, var stedet et semittisk hellig sted i oldtiden før israelittene kom til. Endringen fra *Kirjat-Ba'al* til Kirjat-Jearim ligger kanskje i en endringen i befolkningen (eller endringen i herredømmet) som skjedde ved Josvas krigføring og erobring som i henhold til den hebraiske Bibelen tok landet i eie fra den tidligere befolkningen. Det religiøse grunnlaget for denne krigen er bevitnet i endringen av stedsnavnet. For israelittene tilhørte Baal en av de andre ikkejødiske gudene, og Josva fikk fjernet fra stedet minnet om den tidligere Baal-dyrkelsen. Det nye navnet reflekterte dog ikke jødenes religiøse tilknytning til Jahve som erstatning for Baal, men var en refleksjon av stedets framtredende geografiske trekk.

## Profeten Uria
Bibelen har identifisert minst en profet som har kommet fra denne byen:

Uria ga sine profetier og eventuelle plagsomme fordømmelser mot Jerusalem. Det førte til sist at kong Jojakim, konge av Judea, fikk nok og kongens raseri fikk Uria til flykte til Egypt for å unngå å bli drept. I Egypt ble han likevel tatt av kongens menn og fraktet tilbake til Jerusalem for henrettelse ved halshogging. Liket ble deretter kastet i en umerket grav.

## Dagens by
Den moderne israelske byen Kiryat Ye'arim er oppkalt etter oldtidsbyen og ligger på dens antatte sted.

## Referanser
Aleksej I av Russland

**Aleksej I Mikhajlovitsj Romanov** (russisk: Алексей Михайлович; født , død ) var tsar av Russland fra 1645 til 1676. Han var den første tsaren som signerte lover på egen autoritet, og hans råd vedtok Sobornoje Ulozjenije av 1649, som styrket båndene mellom autokratiet og den lavere adelen.

I religiøse spørsmål stilte han seg tett på patriark Nikon under skismaet i den russisk-ortodokse kirken som så upopulære liturgiske reformer.

Mens han fant suksess i utenrikssaker, så hans regjeringstid flere kriger med Iran, Polen og Sverige, samt interne ustabiliteter som saltopprøret i Moskva og kosakkopprøret til Stenka Rasin i Sør-Russland. På tidspunktet for hans død strakte Russland seg over nesten 8 millioner km².

Aleksejs første ekteskap med Miloslavskaja var harmonisk og lykkelig. De hadde tretten barn (fem sønner og åtte døtre) i tjueen års ekteskap, og hun døde bare uker etter sin trettende fødsel. Fire sønner overlevde henne (Aleksej, Fjodor, Semjon og Ivan), men innen seks måneder etter hennes død var to av disse døde, inkludert Aleksej, den 15 år gamle arvingen til tronen.

Aleksej giftet seg på nytt med 19 år gamle Natalja Narysjkina. Hun hadde vokst opp i huset til Artamon Matvejev, hvis kone var den skotsk-avstammede Mary Hamilton. De fikk tre barn, sønnen Peter og to døtre.

## Referanser
NVAs fortjenestemedalje

**NVAs fortjenestemedalje** (tysk: Verdienstmedaille der Nationalen Volksarmee) var en medalje utdelt i DDR. 

Medaljen ble etablert 1. juni 1956 og var delt i tre klasser: gull, sølv og bronse. Den ble gitt for fremragende tjeneste og personlig initiativ til å øke kampberedskapen og kampevnen til NVA, DDRs væpnede styrker.

Den ble utdelt i navnet til forsvarsministeren og ble gitt på NVAs dag, 1. mars, republikkens dag, 7. oktober eller rett etter handlingen den ble gitt for.
Scharnhorst-ordenen

**Scharnhorst-ordenen** (tysk: *Scharnhorst-Orden*) var en orden i DDR som ble utdelt for militære prestasjoner eller for handlinger som styrket DDR på militær eller annen måte. Den ble opprettet 17. februar 1966 og ble utdelt frem til DDR ble oppløst i 1990.

Ordenen eksisterte i én klasse og var oppkalt etter den prøyssiske generalen Gerhard von Scharnhorst (1755–1813). General Scharnhorst ble i DDR sett på som en progressiv militærteoretiker som var opptatt av reformer i det prøyssiske militærvesenet og som skapte grunnlaget for en folkehær. DDRs væpnede styrker, NVA, så seg selv i en kontinuitet direkte fra de tyske frihetskrigene 1813–1815 og som sluttføringen av en folkehær.

## Eksterne lenker
*
GSSD

**Die Gruppe der Sowjetischen Streitkräfte in Deutschland** (forkortet GSSD, russisk: Группа советских войск в Германии, Gruppa sovjetskikh vojsk v Germanii) var de land- og luftstridskrefter tilhørende Den røde armé/Sovjetarmeen som i årene 1954 til 1994 var stasjonert i SBZ, DDR og til slutt Forbundsrepublikken Tyskland. I Vest-Tyskland betegnet man styrkene som GSTD, *Gruppe der Sowjetischen Truppen in Deutschland*.

Fra 1988 til oppløsningen i 1994 var den offisielle betegnelsen på styrkene Западная группа войск, (Zapadnaja gruppa vojsk) eller *Troppenes Vestgruppe*.

## Referanser
Johann Georg av Sachsen-Weißenfels

**Johann Georg von Sachsen-Weißenfels** (1677–1712) var den tredje hertug av Kurfyrstedømmet Sachsens sekundogenitur Sachsen-Weißenfels og fyrste av Sachsen-Querfurt. Han stammet fra en sidelinje til de albertinske wettinerne.

## Referanser


## Eksterne lenker
* Johann Hübners ... Drey hundert und drey und dreyßig Genealogische Tabellen, Tab. 169
* Geschichte der fünf Herzöge zu Weißenfels 
* Byen Weißenfels' historie, digitalisert utgave av Friedrich Gerhardt: ''Schloß und Schloßkirche zu Weißenfels'', Weißenfels, 1898, kapittel 26
Johann Ernst III av Sachsen-Weimar

**Johann Ernst III.** (1664–1707) var hertug av Sachsen-Weimar. Han stammet fra den ernestinske linjen av huset Wettin og tilhørte dermed fyrstehuset Sachsen-Weimar.

## Litteratur
*
* Karl Helmrich: *Geschichte des Grossherzogthums Sachsen-Weimar-Eisenach*, Weimar 1852, S. 106 (Digitalisert)

## Referanser


## Eksterne lenker
*
Wilhelm Ernst av Sachsen-Weimar

**Wilhelm Ernst** (1662–1728) var hertug av Sachsen-Weimar. Han stammet fra den ernestinske linjen av huset Wettin.

## Referanser


## Kilder
* 

## Eksterne lenker
*
Sett (elv)

**Sett** er ei elv i distriktet High Peak i Derbyshire, England. Den har sitt utspring nær Edale Cross på Kinder Scout i Penninene. Den renner derfra mot vest, passerer gjennom landsbyene Hayfield og Birch Vale, og munner ut i elva Goyt ved New Mills. Goyt er en av hovedtilløpselvene til Mersey.

Den fire kilometer lange vandrerstien Sett Valley Trail, som går parallelt med elva, følger det tidligere jernbanesporet mellom Hayfield og New Mills.
Leopold av Anhalt-Köthen

**Leopold von Anhalt-Köthen** (1694–1728) var en regjerende fyrste av Anhalt-Köthen av Huset Askanien.

Han har gått inn i historien som mesén og livslang venn av Johann Sebastian Bach.

## Litteratur
* Leopold, Fürst von Anhalt-Köthen: *Reisetagebuch* (Hs. im Historischen Museum, Schloss Köthen)
* Hermann Wäschke: *Anhaltische Geschichte*, 3 Bände, Cöthen: Schulze, 1912/13
* Christine Siegert: *Florentiner Musikkultur zur Zeit des Besuchs von Prinz Leopold von Anhalt-Köthen*, i: ''Cöthener Bach-Hefte 12 (2004).   ISBN 3-910017-08-8
* NDB 11, 317 og 14, 268.

## Referanser
Johann Ernst IV av Sachsen-Weimar

**Johann Ernst IV** (1696–1715) fra den ernestinske linjen av Huset Wettin, var hertug av Sachsen-Weimar og komponist.

Johann Ernst var en musikalsk begavelse. Han ble i sin tidlige ungdom utdannet av den weimarske hoffmusikeren Eilenstein og komponerte rundt 19 konserter. Han hadde innflytelse på den tiden Johann Sebastian Bach var i Weimar. Bachs *Konzert für Klavier nach Johann Ernst Prinz von Sachsen-Weimar* en transkripsjon av et av prins Johann Ernsts verk. Etter Johann Ernsts død publiserte Georg Philipp Telemann konsertene hans.

## Referanser


## Litteratur
* Johann Samuel Ersch: *Allgemeine Encyclopädie der Wissenschaften und Künste*, Leipzig 1842, II./21., s. 260 (innskanning)
* Jeanne Swack: *Johann Ernst von Sachsen-Weimar als Auftraggeber. Bemerkungen zum Stil der ‚Six Sonates à Violon seul' (1715) von Georg Philipp Telemann in: Telemanns Auftrags- und Gelegenheitswerke. Funktion, Wert und Bedeutung*, Oschersleben 1997

## Eksterne lenker
* 
*
Markku Pusenius

**Markku Sakari Pusenius** (født 1964) er en finsk tidligere skihopper som konkurrerte fra 1981 til 1986. Han var med på Finlands lag som vant laghoppingen under Ski-VM 1984 i Engelberg. Pusenius deltok under Vinter-OL 1984 i Sarajevo med 16.-plass i stor bakke og 20.-plass i normalbakke.

## Referanser


## Eksterne lenker
*
Palaeoloxodon

* se egen seksjon

***Palaeoloxodon*** er ei utdødd slekt med elefanter.

Disse elefantene ble tidligere regnet for å stå nær *[[Eurasiske elefanter|Elephas]]* og ble til dels inkludert i denne slekta. Genetiske studier viser derimot at de er mer i slekt med *[[Afrikanske elefanter|Loxodonta]]*, og *Palaeoloxodon* blir derfor nå regnet som ei egen slekt.

Den eldste arten i slekta var *Palaeoloxodon ekorensis* som levde i Afrika i tidlig pliocen for 5,3–3,6 millioner år siden. Den var stamfar til den store *Paleoloxodon recki* i Afrika for 3,5–1,0 millioner år siden. Et eksemplar funnet ved Turkanasjøen hadde en skulderhøyde på 4,27&nbsp;m og en vekt på 12,3&nbsp;tonn. I Afrika ble *P.&nbsp;recki* opphavet til *P.&nbsp;iolensis*, som for  siden selv ble erstattet av *Loxodonta*.

Slekta spredte seg også til Eurasia der den mest kjente arten er skogelefant (*P.&nbsp;antiquus*), som fantes i Europa fram til siste isid. Andre arter fantes østover helt til Japan. *Palaeoloxodon namadicus* på Det indiske subkontinent kan ha vært et av de største landpattedyrene som noen gang har levd.

På mange av middelhavsøyene oppstod det i pleistocen dvergarter med opphav i skogelefant. Den minste, *Palaeoloxodon falconeri*, hadde en skulderhøyde på bare 1,0–1,2&nbsp;m. Noen av dvergelefantene på middelhavsøyene har vist seg å tilhøre slekta *[[Mammuter|Mammuthus]]* og stammer derfor ikke fra skogelefant.

## Arter
### Arter på fastlandet

* *Palaeoloxodon ekorensis* – Afrika
* *Palaeoloxodon recki* – Afrika
* *Palaeoloxodon iolensis* – Afrika
* skogelefant (*P.&nbsp;antiquus*) - Europa, Vest-Asia
* *Palaeoloxodon huaihoensis* – Kina, Taiwan 
* *Palaeoloxodon namadicus* – Det indiske subkontinent, kanskje også andre steder i Asia
* *Palaeoloxodon naumanni* – Japan, kanskje også Kina og Korea
* *Palaeoloxodon turkmenicus* – Turkmenistan

### Arter på middelhavsøyene

* *Palaeoloxodon cephallonicus* – Kefallinia
* *Palaeoloxodon chaniensis* – Kreta
* *Palaeoloxodon creutzburgi* – Kreta
* *Palaeoloxodon cypriotes* – Kypros
* *Palaeoloxodon falconeri* – Sicilia og Malta
* *Palaeoloxodon lomolinoi* – Naxos
* *Palaeoloxodon mnaidriensis* – Sicilia og Malta
* *Palaeoloxodon tiliensis* – Tilos
* *Palaeoloxodon xylophagou* – Kypros

## Referanser


## Eksterne lenker
*
Brucebyen

**Brucebyen** er forlatt gruvebosetting i Billefjorden på Spitsbergen, Svalbard. Den ble anlagt i 1919 av den skotske polarforskeren William Speirs Bruce, i regi av selskapet Scottish Spitsbergen Syndicate Ltd. 

Brucebyen er i dag en husklynge med tre arbeiderbrakker og et uthus, samt restene av en skinnebane ned til sjøen. Hensikten med bosettingen var å kartlegge kullforekomstene i området. Brucebyen ble forlatt etter få år, mens kullforekomstene i Pyramiden på andre siden av Billefjorden viste seg drivverdige.

Brucebyen er et fredet kulturmiljø i medhold av Svalbardmiljøloven.

## Eksterne lenker
* Faktaside  om Brucebyen (Norsk Polarinstitutt)
*
Tsugiharu Ogiwara

**Tsugiharu Ogiwara** (født 20. desember 1969 i Kusatsu) er en japansk tidligere kombinertløper. Han var med på Japans lag som vant kombinert lagkonkurranse under Ski-VM 1995 i Thunder Bay. Han deltok under Vinter-OL 1998 i Nagano med 5.-plass i kombinert lagkonkurranse og 6.-plass individuelt.

Han er tvillingboren til Kenji Ogiwara.

## Eksterne lenker
*
Leubsdorf (Sachsen)

**Leubsdorf** er en landkommune (*Gemeinde*) i Landkreis Mittelsachsen i Direktionsbezirk Chemnitz i Fristaten Sachsen. Kommunen grenser mot Oederan i nord, Eppendorf i øst, Grünhainichen i vest og Augustusburg i sør. Leubsdorf har 3&nbsp;779 innbyggere (31. desember 2009). 

Leubsdorf var en kommune i Kreis Flöha fra 1952 til 1990. Fra 1990 frem til 1. august 1994 var den innlemmet i Landkreis Flöha, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.

## Referanser


## Eksterne lenker
*
Villa Las Estrellas

**Villa Las Estrellas** (spansk: *Stjernebyen*) er en chilensk by i kommunen Antártica i provinsen Antártica Chilena i Antarktis. Den ligger innenfor militærbasen Base Presidente Eduardo Frei Montalva på King George Island. Den er den ene av to sivile bosetninger i Antarktis, den andre er den argentinske Esperanza-basen. Villa Las Estrellas har en befolkning på 100.

Byen har egen skole, bank og postkontor, som formidler post til alle de chilenske bosetningene i Antarktis.

De som skal bo der over en lengre periode må fjerne blindtarmen før de flytter inn, ettersom ingen av de få legene som arbeider der er kirurger, og nærmeste store sykehus ligger mer enn 1000 km unna.

Den årlige gjennomsnittstemperaturen er -2,3 °C. 

## Referanser


## Eksterne lenker
*
Das Buddhistische Haus

**Das Buddhistische Haus** (norsk:*Det buddhistiske hus*) er et buddhistisk tempel eller vihara i Frohnau i bydelen Reinickendorf i Berlin. Tempelet ble oppført 1923-1924 og regnes som det eldste i sitt slag i Europa.

## Referanser
Tapio Nurmela

**Tapio Juhani Nurmela** (født 2. januar 1975 i Rovaniemi) er en finsk tidligere kombinertløper som konkurrerte på 1990-tallet. Han var med på Finlands lag som vant kombinert lagkonkurranse under Ski-VM 1999 i Ramsau, og på laget som tok sølv under Ski-VM 1997 i Trondheim. Han var også med på Finlands lag som tok sølv i kombinert lagkonkurranse under Vinter-OL 1998 i Nagano, hvor han kom på 15.-plass i den individuelle konkurransen. Han deltok også under Vinter-OL 1994 på Lillehammer med 8.-plass i lagkonkurransen og 25.-plass i den individuelle.

## Referanser


## Eksterne lenker
*
Günther Csar

**Günther Csar** (født 7. mars 1966 i Zell am Ziller) er en østerriksk tidligere kombinertløper som var aktiv på 1980-tallet og tidlig på 1990-tallet. Han var med på Østerrikes landslag som vant kombinert lagkonkurranse under Ski-VM 1991 i Val di Fiemme. Han var også med da de tok bronse i kombinert lagkonkurranse under Vinter-OL 1988 i Calgary, der han kom på 34.-plass på den individuelle konkurransen. Han deltok også under Vinter-OL 1992 i Albertville med 32.-plass i kombinert.

## Eksterne lenker
*
Roco

**Roco** er en modelljernbaneprodusent fra Salzburg, Østerrike. Roco ble grunnlagt i 1967 av Karlheinz Rössler (død. 1977).
Roco gikk i konkurs 15 juli 2005, men det startet opp igjen året etter. Roco er store på H0-skala og likestrømmodeller, men lager også vekselstrømmodeller. Roco produserer også skandinaviske modeller, som modeller av de norske lokene Di 3, Di 5, El 16 og El 18, samt flere serier med person- og godsvogner fra NSB, SJ og DSB.  

## Teknikk
Roco har spesialisert seg på likestrøm. I tillegg tilbys en rekke modeller for vekselstrøm til produsenten Märklin. Et spesielt trekk ved Roco-lokomotivene er at de er utstyrt med gummi på noen av akslene, som gir modellene bedre kjøreegenskaper. 
Noen av Roco sine vogner har sving på selve boggien som gir finere kjøreegenskaper i kurvere.

## Eksterne lenker
*
Laval (Mayenne)

**Laval** er en kommune i departementet Mayenne i regionen Pays de la Loire. Laval er hovedstad (*préfecture*) i Mayenne og innbyggerne kalles for *lavallois*.

## Geografi
Laval ligger ved elva Mayenne nordvest i det sentrale Frankrike. Laval er senter i et byområde med ca.  innbyggere.

## Utdanning
* École supérieure d'informatique, électronique, automatique

## Referanser


## Eksterne lenker
* 
* Kommunedata INSEE